মাথাভাঙ্গা ২ সমষ্টি উন্নয়ন ব্লক

পূর্ব ভারতের পশ্চিমবঙ্গ রাজ্যের জলপাইগুড়ি বিভাগে অবস্থিত কোচবিহার জেলার মাথাভাঙ্গা মহকুমার অবস্থিত একটি ব্লক হলো মাথাভাঙ্গা ২ সমষ্টি উন্নয়ন ব্লক। ব্লকটির ব্লকসদর ভোগমারা-তে অবস্থিত৷ কোচবিহার জেলা মূলত নিম্ন ডুয়ার্স অঞ্চলে অবস্থিত। এবং জলঢাকা নদীকে প্রমাণ ধরে কোচবিহার সমতলভূমি কে পূর্ব এবং পশ্চিম দুটি ভাগে বিভক্ত করা হয়। পশ্চিমবঙ্গে অবস্থিত সমতলভূমি অর্থাৎ মাথাভাঙ্গা ২ সমষ্টি উন্নয়ন ব্লকটি তুলনামূলকভাবে কম উচ্চতা বিশিষ্ট এবং জমি পূর্ব থেকে পশ্চিমে সামান্য ঢালু। এই ব্লকের নদ-নদীগুলি উত্তর থেকে দক্ষিণ দিকে প্রবাহিত। নদী গুলি হল যথাক্রমে, জলঢাকা, ডুডুয়া, তোর্সা, মানসাই, গিলান্ডী এবং বুড়ি তোর্সা নদী। মাথাভাঙ্গা ২ সমষ্টি উন্নয়ন ব্লক এর উত্তর দিকে রয়েছে ধুপগুড়ি (জলপাইগুড়ি জেলা) ও ফালাকাটা সমষ্টি উন্নয়ন ব্লক (আলিপুরদুয়ার জেলা), পশ্চিম দিকে রয়েছে মেখলিগঞ্জ ও মাথাভাঙ্গা ১ সমষ্টি উন্নয়ন ব্লক , পূর্ব দিকে রয়েছে কোচবিহার ২ সমষ্টি উন্নয়ন ব্লক, দক্ষিণ দিকে রয়েছে শীতলকুচি ও কোচবিহার ১ সমষ্টি উন্নয়ন ব্লক। আন্তর্জাতিকভাবে ব্লকটির কোনো সীমানা বণ্টন নেই। মাথাভাঙ্গা ২ সমষ্টি উন্নয়ন ব্লকটির সর্বমোট গ্রামীণ ক্ষেত্রফল ২৯৬. ৯৫ বর্গকিলোমিটার৷ এখানে একটি পঞ্চায়েত সমিতি দশটি গ্রাম পঞ্চায়েত, ১৩৫ টি গ্রাম সংসদ, ৯৩ টি মৌজা এবং ৯২ টি জনাধিষ্ঠিত গ্রাম রয়েছে। ঘোকসাডাঙ্গা পুলিশ থানাটি এই ব্লকে পরিষেবা দান করে। মাথাভাঙ্গা ২ সমষ্টি উন্নয়ন ব্লকের গ্রাম পঞ্চায়েতগুলি হলো; অঙ্গারকাটা পারাডুবি, বড় শৌলমারী, নিশিগঞ্জ ১ ও ২, ফুলবাড়ী, ঘোকসাডাঙা, প্রেমেরডাঙ্গা, রুইডাঙ্গা, ঊনিশবিশা এবং লতাপাতা। ২০১১ খ্রিস্টাব্দের ভারতের জনগণনা অনুসারে মাথাভাঙ্গা ২ সমষ্টি উন্নয়ন ব্লকের মোট জনসংখ্যা ২,২৭,৩৯৭ জন, যার সমগ্রই গ্রামীণ৷ ব্লকটিতে ১,১৭,১০০ জন পুরুষ এবং ১,১০,২৯৭ জন মহিলা অর্থাৎ প্রতি হাজার পুরুষে ৯৪২ জন মহিলা থাকেন। ছয় বৎসর অনূর্ধ্ব শিশু সংখ্যা ২৯,১৭৪। ব্লকের ৬৪.৯২ শতাংশ অর্থাৎ ১,৪৭,৬২৩ জন তপশিলি জাতি এবং ১.৩১ শতাংশ অর্থাৎ ২,৯৭৪ জন তপশিলি উপজাতি সম্প্রদায়ের অন্তর্ভুক্ত। ২০১১ খ্রিস্টাব্দের জনগণনা অনুযায়ী মাথাভাঙ্গা ২ ব্লকে একটিও জনগণনা শহর না থাকলেও এই ব্লকে অবস্থিত চার হাজারেরও অধিক জনসংখ্যা বিশিষ্ট গ্রাম গুলি হল: রুনিবাড়ী (৪৯৩৭), চাকিয়ারছড়া (৪৪৪৬), বড়াইবাড়ী (৪১৯৪), ক্ষেতি (৫১৮২), ফুলবাড়ী (১৪৬৩১), সিঙ্গিজানি (৫২৯৬), বড় শৌলমারী (৯৫৫৮), রামঠেঙ্গা (৬২৬৯), লতাপাতা (৬৫৮৭), দ্বারিকামারী (৪৮৯৪), দাওয়াগুড়ি (৫৭৩২), রাঙ্গামাটি (৪৮২১), অঙ্গারকাটা পারাডুবি (৯৪৭৫), রুইডাঙ্গা প্রথম খণ্ড (৬১৬১), ছোট শিমুলগুড়ি (৪৪৮৫), বড় শিমুলগুড়ি (১১৪৬৬), ঊনিশবিশা (৮৮১৮), ভোগমারা (৫১২৬) এবং খাটিমারী (৪০৫৪)। ২০০১ খ্রিস্টাব্দে ব্লকটির জনসংখ্যা ছিল ১,৯৬,২৫৬ জন। ২০০১ থেকে ২০১১ খ্রিস্টাব্দের মধ্যে মাথাভাঙ্গা ২ সমষ্টি উন্নয়ন ব্লকে জনসংখ্যা বৃদ্ধির হার ১৫.৮৭ শতাংশ। সর্বশেষ ২০১১ খ্রিস্টাব্দের জনগণনা অনুসারে মাথাভাঙ্গা ২ সমষ্টি উন্নয়ন ব্লকে মোট সাক্ষর সংখ্যা ১৪৪,০৬৯ জন যা ব্লকটির ছয় বৎসরোর্ধ্ব জনসংখ্যার ৭২.৬৮ শতাংশ, যেখানে পুরুষ সাক্ষরতার হার ৭৯.৪০ শতাংশ অর্থাৎ ৮১,০৩৩ জন এবং নারী সাক্ষরতার হার ৬৫.৫৩ শতাংশ অর্থাৎ ৬৩,০৩৬ জন সাক্ষর। মাথাভাঙ্গা মহকুমার তিনটি ব্লক ও একটি পুরসভা শহরে প্রচলিত ভাষা, বিভিন্ন ধর্মাবলম্বী ও তাদের শতকরা হার নিম্নরূপ, মাথাভাঙ্গা মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ৪৬৯৪৭৮ জনের মধ্যে ৪৬১২৪৭ (৯৮.২৫%) জনের মাতৃভাষা ৷ এই ব্লকে নিউ মাল-চ্যাংড়াবান্ধা-নিউ কোচবিহার লাইনের রেলপথ রয়েছে এবং এই পথে অবস্থিত একটি রেলস্টেশন হলো: চাপাগুড়ি রেলওয়ে স্টেশন এই ব্লকে বারাউনি-গৌহাটী লাইনের রেলপথ রয়েছে এবং এই পথে অবস্থিত দুটি রেলস্টেশন হলো: ঘোকসাডাঙ্গা রেলওয়ে স্টেশন গুমানীহাট রেলওয়ে স্টেশন এই ব্লকের উপর দিয়ে ১২ এ নং রাজ্য সড়ক দীর্ঘায়িত। "Contact details of Block Development Officers"। Cooch Behar district। West Bengal Government। ২০১১-০৯-০২ তারিখে মূল থেকে আর্কাইভ করা। সংগ্রহের তারিখ ২০১১-০৩-২০।  "Census of India 2001, Provisional Population Totals, West Bengal, Table - 4"। Cooch Behar District (03)। Government of West Bengal। সেপ্টেম্বর ২৭, ২০০৭ তারিখে মূল থেকে আর্কাইভ করা। সংগ্রহের তারিখ ২০১২-০৪-১২।  https://www.uttarbangergramunnayan.com/north-bengal/%25E0%25A6%25AE%25E0%25A6%25BE%25E0%25A6%25A5%25E0%25A6%25BE%25E0%25A6%25AD%25E0%25A6%25BE%25E0%25A6%2599%25E0%25A7%258D%25E0%25A6%2597%25E0%25A6%25BE%25E0%25A6%25B0-%25E0%25A6%25AE%25E0%25A7%2581%25E0%25A6%259C%25E0%25A6%25A8%25E0%25A6%25BE%25E0%25A6%2587-%25E0%25A6%25A8%25E0%25A6%25A6%25E0%25A7%2580%25E0%25A6%25A4%25E0%25A7%2587/[স্থায়ীভাবে অকার্যকর সংযোগ] https://m.mapsofindia.com/maps/west-bengal/tehsil/koch-bihar-amppage.html Google maps http://coochbehar.nic.in/Htmfiles/District_Administration.html http://coochbehar.nic.in/Htmfiles/CoB_Police.html "Relation between Blocks & Gram Panchayats (GPs)"। Cooch Behar District Administration। সংগ্রহের তারিখ ২০১১-০৩-২০।  "C.D. Block Wise Primary Census Abstract Data(PCA)"। West Bengal – District-wise CD Blocks। Registrar General and Census Commissioner, India। সংগ্রহের তারিখ ২১ অক্টোবর ২০১৮।  http://coochbehar.nic.in/HTMfiles/Population_total.html https://indiarailinfo.com/station/map/chapaguri-capg/11007 https://indiarailinfo.com/station/map/ghoksadanga-gdx/2527 https://indiarailinfo.com/station/map/ghoksadanga-gdx/9866